София, сряда, 18 юни 2003 г.\n“На основание чл. 40, ал. 3 от Правилника за организацията и дейността на Народното събрание предлагам в програмата за 18-20 юни 2003 г. да бъде включен като точка от дневния ред законопроектът за изменение и допълнение на Закона за възстановяване собствеността върху одържавени недвижими имоти. Вносители – народните представители Любен Корнезов и Михаил Миков.\nЙОРДАН НИХРИЗОВ (ПСОДС): Уважаеми господин председател, уважаеми дами и господа народни представители! Предлагам за трети пореден път този въпрос на вашето внимание – въпроса с работническите вземания, които са заработени, но неизплатени. Предлагам един проблем в България за законово и справедливо решаване. Въпросът може да не е в нашия дневен ред, но той е в дневния ред на обществото. Достатъчно е да отворите радиоапаратите и да чуете какво мислят хората в “Химко” – Враца, в Свищов, в Сливен, а дори и в намиращото се в София предприятие “Кремиковци”.\nЗаконът за ратифициране на Протокола между правителството на Република България и правителството на Руската федерация към Договора между правителството на Република България и правителството на Руската федерация за насърчаване и взаимна защита на инвестициите е приет на второ четене.\nКолеги! Представям ви доклада на Комисията по правни въпроси относно законопроекта за ратифициране на Споразумението за сътрудничество между правителството на Република България и Европейския институт за публична администрация, внесен от Министерския съвет. Той беше обсъден на редовно заседание на комисията, проведено на 5 юни 2003 г.\n№ 302-02-27, внесен от Министерския съвет на 12 май 2003 г.\nНа свое редовно заседание, проведено на 4 юни 2003 г., Комисията по европейска интеграция разгледа проект на Закон за ратифициране на Споразумението за сътрудничество между правителството на Република България и Европейския институт за публична администрация.\nНа 27 февруари 2003 г. е подписано ново Рамково споразумение за сътрудничество между правителството на Република България и Европейския институт за публична администрация за срок от три години, предвиждащо осигуряване на сътрудничество в обучението и научната дейност в сферата на административните науки, както и улесняване на участието на български служители от държавната администрация в дейността на Европейския институт за публична администрация. Това участие се изразява във възможност за назначаване на български експерт на длъжност в института за срок от една до три години, едномесечни стажове на български експерти в Европейския институт за публична администрация, участие на български експерти в специализирани семинари, участие на български представител в заседанията на Управителния съвет на Европейския институт за публична администрация.\nС подписаното споразумение Република България поема задължение да плаща на Европейския институт за публична администрация годишна институционална вноска в размер от 30 хил. евро. Съгласно приложената към споразумението индикативна годишна програма за сътрудничество от тази вноска ще бъдат покривани разходите, свързани с различните форми на участие на българските експерти в дейността на Европейския институт за публична администрация.\nКомисията по европейска интеграция с единодушие от парламентарните групи се обедини около становището, че ратифицирането на Споразумението за сътрудничество между правителството на Република България и Европейския институт за публична администрация ще допринесе за обучението на български експерти от държавната администрация в европейското законодателство, държавно управление и администрация, както и ще стимулира съвместната научна дейност в областта на административните науки.\nНа свое редовно заседание, проведено на 5 юни 2003 г., Комисията по външна политика, отбрана и сигурност разгледа законопроект за ратифициране на Споразумението за сътрудничество между правителството на Република България и Европейския институт за публична администрация и прие следното становище:\nПриема за основателни мотивите на правителството и предлага на Народното събрание на основание чл. 85, ал. 1, точки 2 и 4 от Конституцията на Република България да ратифицира със закон Споразумението за сътрудничество между правителството на Република България и Европейския институт за публична администрация, подписано на 27 февруари 2003 г. в Маастрихт.\nПодписано е от председателя на комисията господин Станимир Илчев.\nПреминаваме към гласуване на първо четене на Закона за ратифициране на Споразумението за сътрудничество между правителството на Република България и Европейския институт за публична администрация.\nЗаконът за ратифициране на Споразумението за сътрудничество между правителството на Република България и Европейския институт за публична администрация (ЕИПА) е приет на първо четене.\nПредлага на Народното събрание да подкрепи на първо гласуване законопроекта за ратифициране на Меморандума за разбирателство между Европейската общност и Република България за участие на Република България в програмата на Общността “Насърчителни мерки на Общността в сферата на заетостта”, № 302-02-35/03.06.2003 г., внесен от Министерския съвет.”\nПреминаваме към гласуване на второ четене на законопроекта за ратифициране на Меморандума за разбирателство между Европейската общност и Република България за участие на Република България в програмата на Общността "Насърчителни мерки на Общността в сферата на заетостта".\nИма ли представител на ръководството на Комисията по бюджет и финанси?\nГосподин председателю, уважаеми колеги! На заседание, проведено на 12 юни 2003 г., Комисията по бюджет и финанси разгледа проекта за решение за даване на съгласие за водене на преговори и сключване на Изменение № 1 към Финансовия договор между Република България и Европейската инвестиционна банка (Проект "България - Транзитни пътища III").\nНа заседанието присъстваха Румен Митов – заместник-министър на регионалното развитие и благоустройството, и Галина Папушева – експерт в отдел "Европейски финансови институции" в Министерството на финансите.\nПроектът беше представен от заместник-министъра на регионалното развитие и благоустройството. Проект "Транзитни пътища III" обхваща доизграждане и рехабилитация на около 657 км първокласни пътища и магистрали и ремонт на част от мостовете и виадуктите на автомагистралите "Тракия" и "Хемус". Общата стойност на проекта е 133 млн. евро без данък добавена стойност, разпределени по източници, както следва: от Европейската инвестиционна банка 60 млн. евро, от програма ИСПА 30 млн. евро и от консолидирания държавен бюджет чрез средства, набрани от такси върху течни горива (чл. 44, т. 1 от Закона за пътищата) 43 млн. евро.\nПроектът е стартирал през 2000 г. и ще приключи през 2004 г. Към момента е завършила рехабилитацията на пет групи пътни обекти, съфинансирани от Европейската инвестиционна банка, а останалите пет са в активно строителство със срок на завършване края на 2003 г. Досега са усвоени 75 на сто от средствата по заема, а до края на годината ще бъдат усвоени 100 на сто. Поради невъзможността на Изпълнителна агенция "Пътища" да усвои в предвидения срок последния транш от заемните средства, същата е отправила молба до Европейската инвестиционна банка за отлагане срока за получаването му съгласно чл. 1 "Отпускане на средства", § 1, т. 0.2/В – Процедури по отпускане на средствата от финансов договор Fi № 1, точки 76 и 72 от 23 септември 1998 г.\nПричината за забавяне усвояването на средствата е изключване на рехабилитацията на лот № 12/98 – Софийски околовръстен път от "Техническо описание - Приложение А" към договора, за който са били заделени 20 млн. евро. Това се е наложило поради невъзможността на Столичната община да се справи с отчуждителните процедури, предхождащи започването на каквато и да е строителна дейност. Поради това този лот е бил заменен с други три групи обекти – лотове №№ 6б/98, 10/98 и 12/98, чиято подготовка за реализация е изисквала технологично време.\nПроцедурата по провеждане на откритите международни търгове за избор на изпълнители на трите нови лота се е състояла през май – август 2002 г. и строителството им е започнало през септември същата година.\nВъз основа на гореизложеното Комисията по бюджет и финанси предлага на Народното събрание на основание чл. 84, т. 9 от Конституцията на Република България да даде съгласие за водене на преговори и сключване на Изменение № 1 към Финансовия договор между Република България и Европейската инвестиционна банка (Проект "България – Транзитни пътища III")."\nИзпълнителна агенция "Пътища" към Министерството на регионалното развитие и благоустройството разработва краткосрочни, средносрочни и дългосрочни програми за строителство и за основен и текущ ремонт на републиканската пътна мрежа. Средствата, необходими за реализацията на тези програми, се предоставят от консолидирания държавен бюджет, средствата по чл. 44, т. 1 от Закона за пътищата, финансова помощ по програмите ФАР и ИСПА и заеми от европейските финансови институции, гарантирани от българското правителство.\nПроект "Транзитни пътища III" обхваща доизграждане и рехабилитация на около 657 км първокласни пътища и магистрали и ремонт на част от мостовете и виадуктите по автомагистралите "Тракия" и "Хемус". Общата стойност на проекта без ДДС включва: 133 млн. евро, разпределени, както следва:\n- от консолидирания държавен бюджет чрез средства, набрани от такси върху течни горива в съответствие с чл. 44, т. 1 от Закона за пътищата – 43 млн. евро.\nКъм настоящия момент е завършена успешно рехабилитацията на пет групи пътни обекти, съфинансирани от Европейската инвестиционна банка, а останалите пет са в активно строителство и се предвижда да бъдат завършени до края на 2003 г. Усвояването на заема досега е в размер на 75 на сто, като до края на годината трябва да бъде усвоен 100 %.\nПърво, подлагам на гласуване предложението на народните представители Росица Тоткова, Мария Стоянова, Борислав Китов, Елиана Масева и Иван Иванов. Тяхното предложение не се подкрепя от комисията.\nГласували 119 народни представители: за 82, против 27, въздържали се 10.\nЧЕТИН КАЗАК (ДПС): Уважаеми господин председател, уважаеми колеги! Преди малко от колегите отляво беше споменато, че с този закон се предоставят само изключително права, а не и задължения. Приемайки едно такова мнение, аз бих предложил с оглед и на целите на този закон, а именно да подпомогне бившите президенти на Република България да продължат да работят така, както са работили по време на своя мандат в полза на България и да осъществяват дейност, насочена именно за защита на интересите и дейност, която да бъде в полза на обществото, обосновавайки именно тази цел на закона на тях им се предоставят тези права, аз предлагам в края на чл. 1 да се добави изразът "при условие, че осъществяват общественополезна дейност". Тоест тези права, които ще предостави този закон, ще бъдат предоставени само и единствено за целта на закона, а именно тези президенти да продължат да осъществяват общественополезна дейност.\nМисля, че това лесно може да бъде гарантирано, като в чл. 7 в редакцията на комисията, до който ние ще стигнем по-късно, се добави като ограничение освен изброените ограничения тези лица да не осъществяват търговска дейност. Благодаря.\nЧЕТИН КАЗАК (ДПС, от място): Това е добавка към текст.\nРОСИЦА ТОТКОВА (ПСОДС): Уважаеми господин председателю, уважаеми госпожи и господа народни представители! Уважаеми господин Казак, от това, което казахте, забелязвам дълбоко смущение от поставения въпрос и начина, по който е намерено решението. Но независимо от това, че до голяма степен аз споделям това, което казвате и то е отразено в голяма част от нашите предложения, това просто е невъзможно да стане.\nПРЕДСЕДАТЕЛ ОГНЯН ГЕРДЖИКОВ: Благодаря Ви. Това беше реплика на госпожа Тоткова.\nЧЕТИН КАЗАК (ДПС): Уважаеми господин председател, уважаеми колеги! Уважаема госпожо Тоткова, в никакъв случай не мога да се съглася с Вашето становище, че това предложение променяло философията на закона или нещо подобно. Напротив, още при приемането на закона на първо четене стана ясно, че тези права се предоставят на тези лица именно и основно, за да продължат, да могат да им се създадат необходимите условия да продължат да осъществяват общественополезна дейност в полза на държавата, в полза на България, а не за някакви други цели. И затова аз не смятам, че моето предложение всява някакво голямо объркване или пък променя философията на закона. Напротив, предложението е изцяло в духа на закона.\nИ на второ място, държа да подчертая, че една добавка в текста, предложен от комисията, в крайна сметка това е редакция на комисията: "при условие, че осъществява общественополезна дейност" е достатъчно ясно, за да може да бъде поставена на гласуване в пленарната зала. Благодаря.\nРОСИЦА ТОТКОВА (ПСОДС, от място): Не може, защото това е в нарушение на правилника.\nЧлен 1 урежда кръга на правомощията, на правата, защото само права има в този закон. Права – тоест привилегии. И вижте абсурда: "Този закон урежда някои права на лица, които са били президенти на Република България след изтичане на мандата им," и продължава: "или след предсрочно прекратяване на пълномощията им по чл. 97, ал. 1, т. 1 или 3 от Конституцията".\nРазбирам и Вашата логика, и дори съм склонен да подкрепя Вашето предложение, но господин Китов даде един пример – ами ако е получил инфаркт… Вие казвате, господин Корнезов, че получил, не получил инфаркт, това може да се случи на всеки гражданин. Аз бих прехвърлил нещата по-далеч. Добре, той е изкарал мандата и започва да ползва правата по този закон. Уви, на третия ден след мандата той получава инфаркт, не дай, Боже.\nКОНСТАНТИН ПЕНЧЕВ: Или се разболява тежко. Ако гледаме съвсем прагматично, този човек не би могъл да бъде полезен повече, защото вече е на легло, неподвижен и т.н., не дай Боже. Но по моему ако започнем така да гледаме нещата, става твърде …\nИ за да не вземам след малко отново думата, ще кажа защо съм против предлагания от петимата народни представители от СДС следващ текст – по новия чл. 3. Те въвеждат като основание за заплащането “особени заслуги”. Аз обаче смятам, че въвеждането на такава необорима презумпция за особени заслуги е нещо, което не може да бъде аргументирано, защото особените заслуги, включително в нашата законодателна практика, винаги предполагат установяване, доказване и приемане на този факт, описване в какво се състоят тези особени заслуги. А така се оказва, че особена заслуга е самият факт, че тези лица са били избрани и са заемали през определен период тази висока държавна длъжност. Но ако говорим за преценка на техните заслуги, може да се окаже, че част от “големите” заслуги на един от тях е, че организирано е съсипан цял отрасъл на българската икономика, на българското земеделие. На друг заслугата е, че винаги е бил в съзвучие с всички гласове, които са идвали отвън и които е трябвало да бъдат превърнати в българска политика. Ако така ще мерим заслугите, влизаме в една много спорна тема и в едно силно разделение. Затова е много трудно да се каже дали заслугите или отрицателните резултати от действията на тези лица, сумирани в края на мандата, ще бъдат повече. Поради тази причина смятам, че този подход също не е приемлив. Благодаря.\nОсвен това смятаме, че създавайки този институт “персонална пенсия за особени заслуги”, който е възприет от нашето законодателство и има съответното съдържание, улеснява изключително много решаването на всички останали въпроси. Аз не мога да се съглася с това, че трябва да подлагаме на много дълбок анализ какво означава “особени заслуги”. Самият факт, че Народното събрание се занимава с тази тема, с тази тематика, самият факт, че българските граждани са гласували на един български гражданин да представлява държавата и това е нашият държавен глава, самият факт, че той не е предал националните интереси, което се установява по съответния ред, уреден точно в нашето законодателство, мисля, че е достатъчен.\nАз искам да погледна абсурдността на този текст и от един друг зрителен ъгъл и да развия, разбира се ако мога, мисълта на господин Янаки Стоилов. В чл. 3, който сега става чл. 7, пише, че бившият президент, ако бъде назначен за съдия, прокурор, следовател няма да получава привилегията – някакси разумно. Но веднага възниква въпросът: ами ако е адвокат и адвокатства защо ще получава тези привилегии? Ами ако е нотариус? – Говоря само в областта на съдебната система. Нека авторите на текста дойдат и ми обяснят каква е логиката. От този текст излиза, че един бивш президент, примерно, може да бъде едноличен търговец.\nПЕТЪР МУТАФЧИЕВ (КБ): Уважаема госпожо председател, дами и господа народни представители, уважаема госпожо Тоткова! Нека наистина да престанем с демагогията! Защото добре си спомням как още през 1991 г. политическата сила СДС, която беше против всички привилегии, колко много обещаваше на българския народ, включително, че няма да има служебни автомобили, че няма да има допълнително средства към заплатите на министри, че няма да има допълнителни безотчетни средства към заплатите на народните представители, всичко беше от ден до пладне. Затова, когато се обсъжда един такъв сложен закон, както днес, и то чувствителен, в едно тежко време, когато българският народ е много зле финансово, моля ви, вместо да демагогстваме, дайте да намерим правилната позиция да се даде заслуженото, но това, което е възможно в момента и е по силите на държавата на бившите президенти на Република България. Благодаря ви.\nСНЕЖИНА ЧИПЕВА (НДСВ): Благодаря Ви, госпожо председател.\nКонкретният текст, който обсъждаме, според мое дълбоко убеждение трябва да отпадне. Или се въвежда един принцип – хората, които са заемали този статут с оглед уважение към институцията, пожизнено да получат някакво различно от пенсия възнаграждение или определени обстоятелства, при които се изключва, са недопустими. Още повече, че това е въпрос на уважение на обществото към тази институция, административна длъжност – служител в съвет е правно недопустимо, но иначе за мен е недопустимо обществото да свежда до това положение един държавен глава.\nРОСИЦА ТОТКОВА (ПСДОС): Уважаема госпожо председател, уважаеми госпожи и господа, уважаеми господин Мутафчиев, уважаема госпожо Чипева! Уважаеми колеги, дори малко се изненадах, че така ви заболя. Нямаше нужда поне да го показвате. Смятам, че това, с което ви провокирах, разкри истината и истинското ви отношение към този закон. През цялото време говорите за това, че той е ненужен, че няма нужда да уважаваме никой и за нищо в България. Господин Янаки Стоилов това каза – че няма кого да уважаваме в България. В същото време не искате да се обърнете към нашия президент – на Република България, да се откаже от правата по този закон.\nИскам да ви припомня нещо много важно. От октомври 1944 г. до май 1945 г. има 12 постановления на Министерския съвет за това, как постепенно активните пенсии в България растат и как се разширява кръгът от лицата. Ние не искаме такова нещо. Тези хора, които обслужваха чисто партийни интереси и заради които всички сега страдаме, цялата държава, защото 45 години се е движила в някакъв никому незнаен път, който да ни изведе незнайно къде, затова страдаме!\nЛЮБЕН КОРНЕЗОВ (КБ, от място): По темата!\nРОСИЦА ТОТКОВА: Трябва да имаме отношение не към приноса към политическата сила, а трябва да имаме отношение към приноса към държавата. И точно защото президентът е президент на всички българи, ние искаме да направим такива норми, които да му запазват достойнството и в същото време да има социална търпимост – това, което вие започнахте да повтаряте. Да, да има социална търпимост, хората да виждат именно израз на уважение, а не създаването на такива условия, които да дискредитират и пред бившите президенти самата институция. Благодаря.\nЕМИЛИЯ МАСЛАРОВА (КБ, от място): Защо горихте портретите и книгите на Желю?\nРОСИЦА ТОТКОВА (ПСОДС, от място): Защото така сме решили! (Смях и викове в блока на КБ.)\nЛЮБЕН КОРНЕЗОВ (КБ, от място): Да се запише в протокола!\nРОСИЦА ТОТКОВА (ПСОДС, от място): Да.\nГласували 96 народни представители: за 6, против 83, въздържали се 7.\nГласували 111 народни представители: за 85, против 14, въздържали се 12.\nЗа съжаление, обаче, тази партия и нейните представители като че ли също забравят, че до голяма степен те се възползват от една скрита услуга, която това Народно събрание получава от държавата, услуга, срещу която аз неведнъж съм протестирал. За съжаление обаче те не са намерили достатъчно време да направят съответната законодателна промяна. И това е услугата, когато отидат в чужбина да изискват да бъдат развеждани и разнасяни къде ли не от коли на българската мисия в съответното посолство.\nЕМИЛИЯ МАСЛАРОВА (КБ, от място): Недей, за да не ти кажем за Антонина.\nЕдно нещо трябваше да направим. Едно нещо трябваше България да направи. България трябваше ясно и категорично да стигне до извода още в 1990 г., че вие сте вредни. И явно продължавате да сте вредни. (Реплики от КБ.) Вредни сте за България, вредни сте за нашето общество. И колкото повече седите тук и подскачате и подвиквате, ставате още по-вредни и още по-незначителни. (Реплики от КБ.)\nАз мисля, че ние наистина трябва да имаме коректност, а не да си говорим и да не се разбираме. Точно затова ви давам и този пример, защото гледайки назад ние не трябва да забравяме, че трябва да гледаме и днес. И както вие можете да ни упреквате за много неща, може би голяма част от тях са и справедливи, така аз искам, за да има стойност това, което вие казвате, да гледаме и днешния ден. И затова отново ви казвам: обърнете се към нашия президент. Нека той се откаже от правата, за да може вие наистина да имате искреност в това, което казвате. (Реплики от КБ.) И освен това, помолете го да сведе администрацията на тези нива, които са били преди това, да няма толкова съветници и по този начин да спести някой лев. Така, може би, ще има и той, макар и някакъв малък принос да стане социален президент.\nРОСИЦА ТОТКОВА: Всъщност Вие започнахте този дебат за това кои са бивши, които са настоящи, кои са бъдещи и т.н. Вие вкарахте дебата в тази посока. Аз смятам, че ние с този закон трябваше да уредим някои права на президентите. И казах защо. И моите уважения към всички президенти. Аз ще уважавам и бъдещия президент и ще изразявам отношението си към бъдещия президент, в това число и към настоящия президент, в това число ако трябва и на улицата, ако нещо не ми харесва. И ще го изразявам като гражданин. Но тук става дума за съвсем различен въпрос. Става дума за това как ние подхождаме към тази институция, която се олицетворява в един или друг момент от един или друг човек, на който българските граждани са гласували довери. Ето това аз не мога да приема. Защото това каза тук един колега от мнозинството, който след това се опита да се измъкне. Но най-голямото достойнство на Народното събрание е това, че тук всичко се записва. И всеки може да прочете. И никой не може да каже: “Аз това не съм го казал”. Това е най-голямото достойнство на парламента. Тук всяка дума се записва. И всяко възклицание, ако щете, се записва. (Реплики от КБ.) В това число и това, че Вие се обаждате в момента, и това се записва. И това е достойнството. А нашата отговорност тук е искрено да си изразяваме позициите. И аз не се притеснявам от това.\nИВАН НИКОЛАЕВ ИВАНОВ (ПСОДС): Уважаема госпожо председател, уважаеми колеги! Всъщност, ако до чл. 4 до голяма степен предложенията, които бяха направени от група народни представители, сред които имам честта да бъда и аз, третираха по-скоро различно дефиниране на специалните права, които да бъдат дадени на бившите президенти, то от този член – от чл. 8 – това, което вие ще констатирате малко по-нататък, има действително категорично противопоставяне от вносителите на предложенията – петимата депутати от ОДС, по отношение на предложените ни от основния вносител и от комисията текстове.\nВЕЛИЧКО КЛИНГОВ (НДСВ, от място): Не, няма. Във вашата група няма.\nГласуваме предложението на господин Стоилов за отпадане на ал. 2 от чл. 3. Това е и предложението на госпожа Тоткова и група народни представители. Гласуваме предложението на господин Стоилов, който го направи, но то е аналогично с една част от предложението на госпожа Тоткова и група народни представители – за отпадане на ал. 2 – предложение, което не е подкрепено от комисията.\nВ заключение по този въпрос трябва да кажа, че точно този закон е една много ясна разделителна линия между това какво е дясна и какво е лява политика. Дясната политика допуска привилегии, а лявата политика би трябвало да се стреми към намаляване на неравенствата, към премахване на привилегиите. Благодаря. (Смях в блока на ПСОДС.)\nГласуваме предложението на госпожа Тоткова и група народни представители, което не е подкрепено от комисията.\nДа, може би сте прав в случая, но като сложим една горна граница, все пак това е указание. Ако сложим долна граница от 30 000 лв., този администратор едва ли ще се осмели да даде 1000 лв. Все пак това е някакво указание. Основната функция на тази граница е да защити администрацията на президента, тези длъжностни лица, които ще решават какво да се предостави на бившите президенти. По този начин те ще бъдат защитени от обвинение в безстопанственост, в преразход и т.н.\nГосподин Пенчев, още веднъж ще повторя: аз съм убеден, че всеки един бивш президент, бивш министър-председател, политик или бивш народен представител винаги ще направи каквото му е възможно за своята държава, за хората, без да му се плаща. Просто той трябва да си го носи в себе си. Не парите и тези привилегии ще решат въпроса доколко един бивш президент ще продължава да бъде полезен за своята държава. Ние създаваме чрез този закон настроение у хората срещу политиците и управниците. И това е грешката. Тридесет хиляди за функциониране на офис и за телефони! Той денонощно ли ще стои на телефона и ще приказва с чужбина? Нали разбирате, че това е абсурд!\nТака че, ние не сме направили никакво предложение, защото по логика, по презумпция не приемаме този законопроект. Той не може да бъде поправен, той просто не трябва да бъде разглеждан, той просто не трябва да бъде приеман сега. Пак казвам, може би ще дойде време, когато нацията ни има достатъчно възможности, когато народът ни живее прилично – не говоря охолно, а прилично - тогава, когато имаме моралното основание да кажем: ето, имаме и можем да заделим за още двама чиновници, чиито дневен разход е колкото на 700 хил. българи месечно.\nИма предложение за отпадане на чл. 6, направено от народните представители Тоткова, Стоянова, Китов, Масева и Иванов.\nДОКЛАДЧИК АНЕЛИЯ МИНГОВА: По чл. 7 има предложение от народните представители Тоткова, Стоянова, Китов, Масева и Иванов за отпадането му, което не е подкрепено от комисията.\n"Чл. 6. Лицето по чл. 1, неговият съпруг(а) и деца до 18-годишна възраст ползват медицинско обслужване, почивни и лечебно-възстановителни бази при условията и по реда, определени за служителите в администрацията на президента на Република България."\nЕЛИАНА МАСЕВА (ПСОДС, от място): Оттегляме го.\nЕМИЛИЯ МАСЛАРОВА (КБ, от място): Какви са тия деца до 26 години?\nАз правя предложение за изцяло отпадане на чл. 6, тъй като чух, че това не се поддържа.\nЯНАКИ СТОИЛОВ (КБ): Аз подкрепям предложението за отпадане, господин председател.\nПРЕДСЕДАТЕЛ АСЕН АГОВ: Вие трябва да имате предложение и да го защитите. Така гласи правилникът при обсъждане на законопроекти на второ четене.\nЯНАКИ СТОИЛОВ: Господин председател, прочетете правилника. На второ четене се води дискусия по всички предложения не само от авторите на предложения. Мисля, че Вие сте един от хората в ръководството на парламента, който общо взето добре познава правилника.\nАз пак обръщам внимание, ако сравним средния стандарт на живот в България със стандарта на живот, осигурен чрез този закон на бившите президенти, ще видим, че ножицата може би е най-широка от това, което има като среден стандарт в Европа и възможностите, които ползват някои държавници, след напускане на техните постове. И това, при положение, че в момента България е на последно място точно по тези социални показатели, като доходи, заплати, пенсии и стандарт от всички страни, които кандидатстват за членство в Европейския съюз. Това ли е българският принос, това ли е ангажиментът, който пое мнозинството и лично неговият председател, говоря за днешен министър-председател, в своето обръщение, че ще се работи за подобряване условията на живот на хората? Това, което се изпълнява в навечерието на 800-те дни, е, че значително се подобри животът на хората, които стоят по върховете на властта.\nСНЕЖАНА ГРОЗДИЛОВА (НДСВ, от място): Защо не кажете за колко лева става дума?\nЯНАКИ СТОИЛОВ: Това е вашата теза – на вносителя. Вие имате право да я отстоявате и изложихте какви ще бъдат разходите в перспективата на следващите години. Едно управление се определя не само от това какво то дава или не дава за определени дейности, а в какво положение поставя своите граждани. Защото, когато не можеш да решиш проблемите на обществото или не желаеш, не би следвало да решаваш изключително проблемите по един несъразмерен начин на няколко души, макар и от върховете на властта. Ето, за това става дума и за това говорихме каква е разликата между дясна и лява политика. Точно по тези неща законът много ясно показва какво и в каква посока се решава.\nНИКОЛА НИКОЛОВ (ПСОДС): Уважаеми господин председателю, аз предлагам също да отпадне чл. 7 на вносителя, именно по причина, че се предлага за лицето по чл. 1, а именно бившия президент, неговата съпруга и децата до 18-годишна възраст да ползват медицинско обслужване, почивни и лечебно-възстановителни бази при условията и по реда, забележете, за служители в администрацията на президента на Република България. Разбира се, ще си разреша да се пошегувам с господин Стоилов, като му кажа, че вие може би се притеснявате, че няма да има достатъчно места за администрацията на президента, която, както чухме, е нараснала два пъти. Това е шега, възприемете го с интелект. Но, ако трябва да говоря сериозно, аз наистина считам, че тогава ще се оправдае тезата, която беше споделена от левицата, че се създават привилегии, а не се създават възможности да бъдат полезни на своя народ и на България хората, които са били бивши президенти. Една теза, която се споделя очевидно от другите политически сили, но не и от левицата.\nЗатова аз призовавам моите колеги да подкрепим предложението, което е направено, за отпадане на чл. 7 на вносителя.\nКато свидетел на всички тези дебати, които се развихриха и тези популистки непрестанни натяквания за някакво порочно управление, което иска да привилегирова някакви високопоставени личности, цитират се имена, правят се недопустими, помоему, политически спекулации от тази трибуна. Затова, за да няма никакво съмнение каква е целта на вносителя, на мнозинството, които подкрепяме този закон, аз също съм съгласен да отпадне този текст, щом толкова ще натежи на господата отляво, че ще се ползват медицински услуги в специализираната болница и специализирани почивни домове. Добре. Предполагам, че не това е целта на бившите президенти. Те безспорно имат възможност да отидат в чужбина да почиват с децата си, спор няма в това. Затова съм съгласен в името на консенсуса да отпадне този текст. Благодаря.\nРОСИЦА ТОТКОВА (ПСОДС, от място): Ние не сме оттеглили нашето предложение!\nВторо, възможно е най-накрая парламентът да постигне едно консенсусно решение по нашето предложение, което да бъде прието с консенсус от всички политически сили, които са представени в парламента.\nИскам да напомня на всички, които участват в този разгорещен дебат, че бъдещето на всеки президент е да бъде бивш президент. Да го имаме предвид.\nГИНЬО ГАНЕВ (КБ): Уважаеми господин председателю, сега трябва да се чуе думата на комисията. Това е процедура! Ако комисията продължава да го поддържа мълчаливо, тогава ние ще продължим да говорим. Защото с този текст се създава така нареченото "фамилно законодателство". То се отрече с Великата френска революция. Тук трябва да си помислим много сериозно. По принцип съм за респект на институциите, на тези, които стоят начело на тях, но това отива твърде далече, защото тук говорим за деца до 18 години, после пък ще стане въпрос за техните внуци. Всички сме свидетели на такава практика. Така е, господин Паунов.\nЩе подкрепя предложенито за отпадане на текста без никакви политически и социални аргументи, а изхождайки от чисто принципни правни съображения.\nПърво, споделям казаното от онези колеги, които ни насочиха към мисълта, че този текст излиза извън предмета на закона не само по субект, но и предмет, защото ние с него уреждаме някои права на лицата, които са били президенти. И това е кръгът, който законът определя. Всякакво разширяване на този предмет за мен е недопустимо – така, както приехме заглавието на закона. Това е първият проблем.\nВторо, ако в страната с оглед на улесняване на онези представители на държавните институции, каквито са президент, народни представители, министри в медицинското обслужване с оглед на изпълнение на онези функции, които Конституцията им е възложила, съществува определена практика, ние в никакъв случай нямаме правни основания да разпростираме тази практика, както правим сега, за лица, които вече не изпълняват подобни функции, възложени им от Конституцията. Именно по тези правни съображения ще подкрепя отпадането на този текст.\nПредложението ми като председателстващ това заседание е следното: има предложение на Тоткова и съдружие за отпадане на чл. 8, защото те възразяват срещу съдържанието. Комисията в лицето на докладчика приема това, но приема съдържанието да премине в Преходните разпоредби.\nПРЕДСЕДАТЕЛ АСЕН АГОВ: Господин Ганев е абсолютно прав. Това ми бяха възраженията. Абсолютно прав е господин Ганев! Аз съм склонен да приема неговите аргументи.


За какво ще харчим Бюджет 2014 г. в Добрич\nПовече от 50 човека взеха участие и изказаха мнение в публичното обсъждане на проектобюджета на Община град Добрич за следващата 2014 година.\nЗаместник кметовете Иван Колев и Камелия Койчева представиха пред тях проекта за бюджет.\nГражданите не останаха безучастни, а смело даваха своите предложения за усвояване на парите в родният си Добрич. Предстои те да бъдат обобщени и предоставени на постоянните комисии към общинския съвет при обсъждането на бюджета в тях, съобщи финансистът на Добрич Иван Колев.\nДобричлии явно държат най-много на бъдещето на децата си, защото поискаха финанси за нови детски площадки в града. Младежите от ОМЦ "Захари Стоянов" предложиха да бъдат заделени повече средства за юбилейното 25-то издание на поп-рок конкурса "Сарандев", с който е известен града.\nПрисъстващите повдигнаха въпроса и за поставяне на светофар в района на пазара. Предложено бе в бюджета да залегнат средства за въвеждането на зелена вълна по главните пътни артерии на града. Така биха се избегнали зачестилите произшествия.


След като 63 служители на заведението му се заразиха, Флавио Бриаторе е в болница с Covid-19 | boulevardbulgaria.bg\n16:31 - 25.08.2020\nБившият директор на „Бенетон“ и „Рено“ във Формула 1 – Флавио Бриаторе, е бил приет в болница в Италия след положителна проба за коронавирус. В нощния клуб на 70-годишния бизнесмен се заразиха над 60 души, а късно в понеделник той е бил хоспитализиран в лечебното заведение „Сан Рафаеле“ в Милано.\nБриаторе не се намира в интензивно отделение, макар симптомите му да са станали по-тежки през последните дни, предадоха италианските медии, цитирани от L’Espresso и autosport.com.\n„Сериозното“ състояние на бившия шеф във Формула 1 идва на фона на скандала около неговия клуб Billionaire в курорта Порто Черво. В заведението, съставено от нощен клуб и ресторант, намиращо се на бреговете на Северна Сардиния, 63 служители дадоха положителни проби за Covid-19, съобщиха La Vanguardia и Kleine Zeitung.\nРесторантът е бил затворен още на 17 август, а инфектираните са поставени под карантина. Според италианските медии – сръбският треньор на местния Болоня – Синиша Михайлович, може да се е заразил в ресторанта на Бриаторе. Той го посети преди няколко дни, а двамата с бизнесмена и още няколко известни личности изиграха приятелски мач.\nНаскоро Флавио Бриаторе изрази недоволството си от действията на италианските власти, които затварят нощните клубове като противоепидемична предпазна мярка. „Сърцето ми плаче, когато видя как икономиката е умъртвена от хора, които не са правили нищо в своя живот“, написа той във „Фейсбук“.\nИталианецът основава своето заведение Billionaire още през 1998. Както самият той споделя, целта му е била да върне „блясъка и шума“ на остров Сардиния. С интуиция и остър бизнес нюх Бриаторе създава клуб, който веднага става популярен по целия свят и в него се събират известни личности. Billionaire се превръща в синоним на заведение с отлични услуги и атмосфера.\nБизнесменът има и ресторант - Crazy Pizza Restaurant, който предлага жива музика и танци. А нощният клуб събира звездите на шоу бизнеса, модата и спорта.\nБриаторе е познат в света на високите скорости като шефът, помогнал на Михаел Шумахер и Фернандо Алонсо да спечелят първите си титли във Формула 1. Когато легендарният немски пилот триумфира през 1994 и 1995, именно италианският бизнесмен бе директор в отбора му „Бенетон“. През 2005 и 2006, когато Бриаторе движеше политиките на „Рено“, Алонсо стигна до двете си единствени отличия.\nСлед като получава две обвинения за измама през 80-те, както и две отделни присъди, Бриаторе се впуска в света на най-престижния автомобилен спорт. И там обаче е съпътстван от скандали. През 2009 бе признат за виновен в уреждане на резултати от състезание. Това стана ясно, след като пилотът Нелсън Пике нарочно отпадна от Гран при на Сингапур година по-рано и помогна на Фернандо Алонсо да спечели надпреварата.\nМеждународната автомобилна федерация (FIA) наложи на Бриаторе забрана за участие в състезания под нейната егида, но италианецът ги съди и успешно отмени наказанието. Вече обаче се бе оттеглил от „Рено“ и повече не пожела да се завърне във Формула 1. След като напусна спорта, се фокусира именно над клуб Billionaire.\nФлавио Бриаторе често е наричан „плейбой“ в Италия заради връзките си с топ моделите Наоми Кембъл и Хайди Клум. С германската актриса и телевизионна водеща имат дъщеря – Лени, която се роди през 2004 г. От 2008 до 2017 милиардерът беше женен за Елизабета Грегорачи, която е 30 години по-млада от него.


Веселина Кацарова: „Няма по-чист свят от музиката“ | chernomore.bg\nВеселина Кацарова: „Няма по-чист свят от музиката“\nОперната дива е във Варна за голям концерт утре с баритона Сирил Ровери\nПубликувана: 4\tDec 2017 | 16:03\nС цигулка Страдивариус сравни своята колежка Веселина Кацарова нейният концертен партньор - баритона Сирил Ровери, ден преди големия спектакъл, който варненци очакват със затаен дъх. На всички журналисти направи впечатление, че оперната дива няма и един грам примадонщина в себе си. Земна и човечна, ранима, но силна. Веселина Кацарова живее в Швейцария и пее в най-престижните театри и зали по света. По всичко изглежда, че е изживяла излизането си от родината болезнено – като културен, човешки и ментален шок. Не е пяла повече от 10 пъти в България, в морската столица е идвала преди 22 години, а навън е един от най-уважаваните мецосопрани. Концертът с Държавна опера Варна е утре, 5 декември в зала 1 на Фестивалния и конгресен център.\nТя е мецосопраното с дискография, ненадмината в света на операта от нашето време – в репертоара й са композитори от Монтеверди до Вагнер. Пее във Виенската опера, Лондонската "Ковънт Гардън", Миланската "Ла Скала", "Метрополитен опера" в Ню Йорк. Има 140 спектакъла зад гърба си. Работи със звездните диригенти Колин Дейвис, Рикардо Мути, Зубин Мета, Даниел Баренбойм, партнира си с най-големите имена на съвременната оперна сцена. Нейните партньорства с култовия тенор Йонас Кауфман са адмирирани горещо от публиката. Разноликите й превъплъщения в оперни партии от различни стилове и епохи й спечелват уважението на световната музикална критика. Носител е най-високите почетни титли за оперен изпълнител в Германия и Австрия, давани за изключителен принос към културата – тя е "Kamerzingerin" на Виенската и на Баварската опера. Същевременно Веселина Кацарова продължава да бъде посланик на българската музика по света, има и издаден албум с песни на Красимир Кюркчийски.\nВеселина започва да свири на пиано на 4 годинки. Не помни защо е започнала. Родителите и твърдят, че е по нейно желание. Помни само, че е искала „да стане като Лили Иванова“. Като Лили не станах, но се надявам да върна точните си спомени от началото. Казват, че колкото повече пораства човек, повече памет от детството си връща.\n„Много важно е човек да се развива като личност. Както и това – да си партнира с хора, които също се развиват. Когато двама души в едно семейство няма за какво да си говорят, това според мен е трагедия. Аз съм нестандартно мислещ творец. Ето, изиграх Кармен в Стара Загора без традиционните атрибути. Така го чувствам. Тя не е просто една черна перука и голямо деколте. Тя е днешната еманципирана жена. Считам, че гласът е най-малкото качество, което трябва да притежава една добра певица. По-важните неща са естетиката, интелигентността и социалния подход към хората“. Изящната си фигура Веселина Кацарова дължи освен на генетично наследство, на дисциплина и начин на живот. От публиката получава много енергия и счита, че няма по-чист свят от музиката. Притеснява я това, че човечността е на изчезване и няма за себе си отговор на въпроса защо настъпи края на обноските у хората. „Да бъдеш добър и да не подценяваш хората е чудесно. Толкова ли много струва? Мнозина си мислят, че култура и доброта могат да се купят с пари. Не, не могат“ – допълва примата.\nВ морската столица световната оперна прима ще излезе на сцената в партньорство с блестящия баритон от Франция Сирил Ровери и Държавна опера Варна под палката на френския диригент Филип Бриде. Варненската публика ще има привилегията да се потопи в атмосферата на голямата опера с програмата от арии и дуети от опери на Хендел, Моцарт, Доницети, Верди, Бизе, Масне, Сен-Санс, Маскани.\nСлед като нейният сценичен партньор Сирил Ровери похвали българския език като мелодичен и красив, не спести суперлативи за Веселина. Пред нея той сравни себе си като „просто добър занаятчия“. Баритонът се е занимавал със спорт, преди да направи завой към музиката. Почитател е на природосъобразния начин на живот и счита, че е добре един музикант да се занимава и с нещо друго. Според него операта е и физика. Поддържа безупречна форма по 3 причини – морална, здравословна и сценична. „Често ми се налага да изиграя на сцената герои като Хектор и Ахил. Нали не си ги представяте дебели и тромави? И все пак музиката за мен е като айсберг. Публиката вижда най-горната част. А в сърцевината, долу в основата стоят купища труд и живот, който само ние познаваме“ – допълни артистичният французин.\nЧетете още: Как са живели дедите ни преди 8 хилядолетия във Варна


The Bread Exam – наградената с Grand Prix за PR на Cannes Lions 2021 кампания - Redlink\nThe Bread Exam – наградената с Grand Prix за PR на Cannes Lions 2021 кампания\nMcCann Paris с най-високото PR отличие в Кан за кампанията им за The Lebanese Breast Cancer Foundation\nРакът на гърдата е водещата причина за смъртността от рак при жените в световен мащаб, като е отговорен за 1 от всеки 6 смъртни случая, причинени от рак. Проучванията доказват, че в преобладаващата си част случаите могат да бъдат излекувани, ако бъдат открити достатъчно рано. Наблюдават се поразителни географски разлики в честотата и смъртността от рак в различните региони на света. В същото време се очаква нивата на рак на гърдата в Близкия Изток да се удвоят между 2012 и 2030 година – най-високият относителен ръст измежду всички региони в света. Въпреки че информираността за рака на гърдата е висока, само 1 от 10 жени някога е самопреглеждала гърдите си за симптоми на рак на гърдата.\nВ близкоизточната култура, в която традициите пречат на жените да говорят открито за телата си, ранното откриване на рака на гърдата е много трудно, тъй като жените дори се притесняват да споменат думата „гърда“. В Близкия Изток жените са консервативни и не могат да говорят открито за телата си и особено за интимните си части. Това се смята се за срамно, неприлично и неприемливо.\nТова широко разпространено табу възпрепятсва разпространението на осведомеността за рака на гърдата в Ливан и региона. McCann Paris и Ливанската Фондация за Рак на Гърдата (LBCF) разбират, че не могат да преодолеят това табу без дълбоко разбиране и уважение към традициите. Затова намират начин, без да говорят за гърди, да проникнат в ежедневието на жените в Близкия Изток, през място, където те се чувстват комфортно – в кухнята. И решават да обединят усилията си за борба с рака на гърдата с един от най-старите обичаи в света, печенето на хляб.\nИзползвайки брашното Spinneys, McCann Paris разработват видеото „The Bread Exam“ (хлебният преглед) с шеф Ум Али и рецепта за месене на хляб. В това реалистично готварско видео, което съдържа и истински медицински съвети, те съчетават експертния опит на пекар и гинеколог, и демонстрират стъпките за самоизследването на гърдите върху тесто. Във видеото и в рецептата не се споменават гърди или Ливанската Фондация за Рак на Гърдата. Споделено чрез хаштаг #Khabazte („Пекли ли сте хляб?“), видеото напомня на жените да пекат хляб, за да не забравят да се самопрегледат за рак на гърдата. Интегрираната кампания включва и традиционни точки за контакт с жените: QR код върху пакетите брашно на Spinneys, опаковки за хляб и демонстрации на живо в сукове и магазини. Скоро след онлайн премиерата си видео рецептата се разпространява в Близкия Изток чрез йордански инфлуенсъри, преди да се разпространи и в Европа на Световния ден за борба с рака (4 февруари), когато инфлуенсъри от Турция, Германия и Великобритания споделят свои собствени „хлебни прегледи“, обединявайки усилията си с други неправителствени организации, като Британската ислямска медицинска асоциация, Американския университет в медицински център в Бейрут и Deutche Krebshilfe в Германия, достигайки до милиони жени по целия свят. Премълчаваната тема се превърща в универсална дискусия. Видеото с „Хлебният преглед“ достига до 112 милиона души в света и е отразено от над 300 основни медии, усилвайки гласа на кампанията и започвайки разговор по темата, въпреки табутата в региона.\nКампанията разчита изцяло на PR, за да каже това, което не може и фразата „Khabazte?“ ("пекохте ли хляб?") дава на жените код за разговора за рак на гърдата. Видеото предоставя на жените естествен и приемлив начин да се научат как да се самопроверяват за рак на гърдата, а 3 от 4 жени се чувстват удобно да го споделят.\nБлагодарение на аналогията с месенето на хляб, самопроверката преминава от табу към традиция, предоставяйки на жените в Близкия Изток чисто нов ритуал: 86% заяват, че оттук нататък замесването и печенето на хляб винаги ще им напомня да се самопреглеждат за рак на гърдата.\n#GrandPrix #Cannes Lions #health #McCann #pr


Плувният басейн към Средното училище в Крушари вече работи - dobrich.utre.bg\n25 юли 2018, 08:22 | dobrichUtre.bg\nВече втори месец закритият плувен басейн, изграден към Средното училище в Крушари е на разположение на деца и възрастни от общината. Всеки работен ден, от 10 до 17 часа, спортното съоръжение предоставя възможност за посещения и ефективно ползване на придобивката, съобщават от общината. Басейнът е обезпечен с необходимите специалисти – спасител и медицинска сестра, температурата и чистотата на водата се следи и поддържа в законоустановените норми. За посещенията на басейна се заплаща такса, определена с решение на Общински съвет – Крушари, която е три лева на дете за едночасово посещение и пет лева за възрастен. Наредбата допуска и закупуването на месечна абонаментна карта с включени дванадесет посещения. През месец август предстои организирането на детски групи от другите села в общината, така че от спортната придобивка да имат възможност да се възползват по-голям брой деца. През учебната година басейнът ще ползва от учениците на средното училище в часовете по физическо възпитание и спорт, а в следобедния часови пояс отново ще бъде достъпно за деца и възрастни от общината.


Награда „Координатор на годината” бе връчена за пръв път\nНа 8 февруари 2008 г., в хотел “Рила”, София, ПДИ проведе традиционната работна среща с координаторите в страната. Резултатите от водената от ПДИ кампания срещу предложените през 2007 г изменения на Закона за достъп до обществена информация, които щяха да доведат до влошаване на закона, развитие по съдебните дела, свързани с достъпа до информация и очертаването на годишните цели на ПДИ и развитие на журналистическата мрежа, бяха сред дискутираните теми на срещите.\nЕдна от важните точки в обсъждането на работната среща бе изпълнението на наскоро стартиралия проект "Местни медии и свобода на информацията в България", финансиран по Програма МАТРА на Министерство на външните работи на Кралство Холандия, който ПДИ ще осъществява в сътрудничество с холандската организация The Management & Media Academy/Free Voice. Проектът предвижда провеждането на обучителни срещи с редактори и млади журналисти от местни медии, на които експертите от ПДИ ще представят възможностите за използване на ЗДОИ и свързаното с достъпа до информация законодателство в България в работата на журналистите, а холандски експерти ще споделят техния опит.\nВ рамките на проекта юристите от ПДИ ще предоставят постоянна правна помощ на журналисти в случаи на търсене на обществена информация или отказ да им бъде предоставена такава. Като информационно и обучително средство ще бъде стартирана специална интернет страница, която ще съдържа случаи на журналисти, използвали ЗДОИ при провеждането на журналистически разследвания; документи по съдебни дела за достъп до информация на журналисти; журналистически материали, създадени след използването на ЗДОИ.\nОсвен постоянната медийна и обществена кампания за повишаване познаването на правото на достъп до информация и поощряване на активното му упражняване, в рамките на проекта ще бъде създаден и специален документален филм за Деня на правото да знам.\nД-р Гергана Жулева връчва наградата на Дияна Бончева, координаторът на ПДИ за област Ямбол\nЗа пръв път на тазгодишната среща с журналистите от координаторската мрежа, ПДИ връчи награда „Координатор на годината”\n„Учредихме наградата, за да поощрим някой от вас, който е заслужил това с работата си”, обърна се към координаторите Николай Нинов – създател и пръв координатор на мрежата. Брой публикации в местни медии, участие в инициативите на ПДИ на местно ниво, както и иновативност в работата са част от критериите, които екипът на ПДИ използва, за да определи носителя на наградата за 2008 г. Това бе Дияна Бончева, координатор на ПДИ за област Ямбол. Въпреки че тя не е от „самото начало”, както сама се изрази, в последните години Дияна Бончева участва активно в разяснителната медийна и обществена кампания, свързана с правото на достъп до информация, приносът й в кампанията срещу промените в ЗДОИ през 2007 г. бе оценен високо от екипа на ПДИ в София. Сама води успешно съдебни дела за достъп до информация.\n„Да бъда координатор на ПДИ за мен преди всичко е престиж”, сподели Дияна Бончева. Благодарение на работата си като координатор, на честите срещи и обмяната на информация в областта, Дияна е натрупала опит, който е безценен в работата й.\n„Не изпитвам затруднения, защото знам как да търся информация, за разлика от начинаещите колеги. Смятам, че дейностите по проекта "Местни медии и свобода на информацията в България", действително ще бъдат от голяма полза. Трябва само малко повече настойчивост.”\nСъздаването на практика от страна на администрацията в област Ямбол да оказват помощ на гражданите в упражняването на правата им по ЗДОИ, е в резултат на работата на координатора на ПДИ. „Доста им досаждах и продължавам да им досаждам”, с усмивка споделя Дияна Бончева. „Почувствах удовлетворение, когато установих, че материалите, които ПДИ ми изпраща и които аз разпространявам в областта, се завеждат в библиотеките на някои общини и ги предоставят на гражданите”. „Изпитват и малко страх, признава главния редактор на в-к „Туднжа”, тъй като в Ямбол журналистите действаме заедно - когато решим да правим нещо, го правим заедно. Обединяваме се и налагаме натиск. Ако решим да обявим бойкот на някого, действително го обявяваме и той разбира, че е по-добре да предоставя информацията, която търсим. Един кмет вече си отиде по този начин.”\nИстинското удовлетворение от работата като координатор Дияна Бончева изпитва, когато може да помогне на някой, който търси информация. „Това е и основата на журналистическата професия”, подчертава тя. „Имаше момент, в който някои колеги мислеха, че не си струва на хората да се обясняват процедурите по ЗДОИ по места, заради мудността на закона. Но ако някой има желание наистина да получи информацията, която търси, трябва да има и търпението да пусне заявление, вместо да се оплаква”, подчерта значимостта на разяснителната дейност Дияна Бончева.\nМатериала подготви Диана Банчева, ПДИ


Торфени субстрати Тера Микс Градина - Почвени субстрати за градински растения - Торо-почвен субстрат за разсаждане на растения в паркове и градини\nТорфени субстрати Тера Микс - Градина.\nТова е обогатен органичен торфен субстрат, подходящ при разсаждане на растения в паркове и градини. Тера Микс е производител на качествени почвени субстрати, необходими при отглеждане на цветя и растения.\nТера Микс R Градина\n6,0-6,5 0,6-0,7 15-20 20-25 30-40 25-30 650 40-50 40-50 40-50\nТера Микс Градина - Обемна плътност - 480-550 kg/m3\nТорфените субстрати Тера Микс и органозеолитовите торове представляват торфени смеси с фирмен стандарт. Произвеждат се от сфагнов торф, природен зеолит, специално подготвени компости и пълен набор от биогенни елементи в хармонично съотношение, добавени в обменна форма върху модифициран природен зеолит. Степен на хумификация на компостите в състава на субстратите от 20 до 35%.\nСубстратът е предназначен за контейнерно отглеждане на храсти, дървета, рози и др. Много е подходящ за запълване на посадъчните ямки при засаждане на декоративни и плодни храсти и дървета.\nТорфен субстрат Тера Микс "Градина"\nТорфените субстрати Градина на Тера Микс са предназначена за обогатяване на почвата на градинските растения. Този торфен субстрат е подходяща добавка към почвата при разсаждане на декоративни храсти, дървета и цветя в паркове и градини.\nТорфени субстрати за градински растения\nТера Микс Градина са субстрати за подхранване на почвата при отглеждане на градински растения.\nТера Микс са органични компости, произведени от екологично чисти суровини и материали. Съдържат в усвоима форма всички елементи, необходими за развитието на растенията. Тези почвени субстрати осигуряват нормалното развитие на цветя и растения за не по-малко от 4 месеца без допълнително подхранване. Торфените субстрати марка ТераМикс са идеално средство за подобряване на физичните и агрохимични свойства на градински почви.


Mortal Kombat 11 | Игри за PS4 | PlayStation\nСъстезавай се в нова ера\nПрисъедини се към битката с нови воини, завръщащи се фаворити и подобрена, още по-брутална бойна система.\nИздател : Warner Bros Games\nОчаква те се свят на болка\nВлез в нова ера на сражения с единадесетата част от емблематичния боен франчайзинг - и разкрий последиците от действията на Raiden, датиращи от зората на трошащите кости поредици.\nСтани свидетел на манипулиране на самото време, тъй като новите герои влизат в стълкновението със способности да изкривяват потока на битката, да си купуват ценни секунди и да получават надмощие. Закалените в битките воини се сблъскват с предишното си аз, Time Quakes разтърсват мачове, а всичко, което си мислиш, че знаеш за Mortal Kombat, ще бъде поставено под съмнение, когато всемогъщата сила зад бруталния турнир се прояви.\nНови бойци и завръщащи се фаворити\nЛегендарните герои, включително Baraka и Liu Kang, се появяват отново от кървавото минало на Mortal Kombat - докато нови бойци като Geras и всемогъщия Kronika представят опустошителна атакуваща сила във франчайзинга.\nПодобрени комбинации, специални ефекти и смъртни случаи\nОвладей бруталните комбинации на твоя боец, за да нанасяш фокусирани избухвания от атакуваща сила, да освобождаващ специални движения на класически герой като копието на Scorpion и летящата атака на Raiden, и да завършиш мача с все по-зловещи фатални случаи.\nДоминирай противника си с нови безупречни блокове, съкрушителни удари, нападателна и отбранителна метрика, и измъкни победата от зъбите на поражението, като нанесеш смазващото свръхдвижение Fatal Blow, когато живота ти падне под 30%.\nБий се по твои собствени условия, като приспособяваш външния вид на избрания герой и стила на атака, за да нанасяш опустошителни нокаут удари и да печелиш точки за свойства, за да формираш силните страни на боеца, докато напредваш през турнира.\nПодготви се за новата ера на Kombat, като преживееш отново всяка битка с откъснати крайници и изскачащи очи от Mortal Kombat X - част от поредицата PlayStation Hits на достъпни заглавия на PS4.\nНаръчник на боя в Mortal Kombat 11\nВъзстанови уменията си по бойни изкуства с тези съвети за битка, за да нанасяш смъртоносни удари\nТрейлър с геймплей на Joker\nВиж отблизо най-зловещия злодей на DC, който се присъединява към списъка на MK11.\nНачин на игра на Sindel\nВиж за пръв път кралицата на ужаса – Sindel, която се присъединява към редиците на Mortal Kombat 11.\nTerminator T-800 геймплей\nTerminator T-800 се присъединява към Mortal Kombat 11 с облика на Арнолд Шварценегер.\nNightwolf геймплей трейлър\nЗапознай се с Nightwolf – шампион и защитник на племето Makota. Достъпен в MK11 от август.\nЖаден ли са за още?


Братя близнаци събраха в Сандански на 60-г. юбилей приятели от гимназията и роднини | Вестник СТРУМА\nДата: 07.01.2019 / 20:02\nЮбилярите /на преден план/ с техните приятели - д-р Драмов /вляво/, до него Г. Георгиев, дъщерята на Филчо – Северина /отзад, вляво/, до нея братовчедката на рождениците О. Василева\nГ. Георгиев покани майката на рождениците на блус\nВ компанията на двадесетина близки и приятели отпразнуваха 60-г. юбилей братята близнаци от Сандански Александър и Филчо Галеви. Филчо е бивш митничар, а брат му Сашо е данъчен инспектор в Габрово, където живее.\nНа емоционалния рожден ден с широка усмивка се наслаждаваше майката на юбилярите Северина Галева.\nПразничното събитие се състоя в известна механа в курортния град, а датата бе съобразена с пристигането на един от най-големите приятели на рождениците – пенсионираният катаджия от СДВР –София Георги Георгиев, който е родом от санданското село Плоски. Той се завърна от Франция специално за юбилея, тъй като празнувал там нова година при дъщеря си.\nПървата братовчедка на Сашо и Филчо – Оля Василева, която е началник отдел “Контрол” към НЗОК – София се открояваше с изискан тоалет.\nСред най-близките приятели, седнали на отрупана маса с мезета, питиета и специалитети, бе и известният ортопед д-р Драмов, който е родом от Сандански, но живее в Перник.\nБратята близнаци, д-р Пламен Драмов и Г. Георгиев имат дългогодишно приятелство, датиращо от ученическите им години в гимназията през 1974 г. Въпреки че всички са се разпръснали в различни краища на България, връзката им продължава и до днес, а мъжете се чувстват като четирима братя. Самият д-р Драмов е и лечителят, който сменя на двамата рожденици тазобедрени стави.\nДо малките часове на нощта всички гости се забавляваха от сърце под ритмите на оркестъра, а танците и наздравиците не спряха през цялата вечер.\nПредишна : Напрежение и протести в село Войводиново заради пребит военнослужещ\nСледваща : 6 начина да накарате стария ви телефон да работи по-бързо\nСлед половин век! 250 наследници на родове от зали...


Почистващи таблетки XAVAX за съдомиялнa машинa, Без фосфати, 160 бр. - ZettaByte: Компютърна техника и периферия\nКод: HAMA-111735 Продуктов No: 3419 Марка: XAVAX Категория: За дома / Домакински продукти\nНаличен Отстъпка -21%\n2-фазови таблетки за съдомиялни за чиста посуда, без варовикови петна и ивици\nЛесен за използване, лесно премахва упоритите замърсявания\nЛесно се разтварят остатъците от чай и кафе\nОбразува малко пяна\nСъщо така подходящ за интензивни програми\nЗащита на чувствителни декори\nЦена: 34.71 лв. Стара цена: 44.00лв.\n12.16 лв./мес. Общо дължима сума: 36.47 лв.\n6.30 лв./мес. Общо дължима сума: 37.82 лв.\n4.36 лв./мес. Общо дължима сума: 39.20 лв.\n3.38 лв./мес. Общо дължима сума: 40.61 лв.\n2.80 лв./мес. Общо дължима сума: 42.07 лв.\n2.42 лв./мес. Общо дължима сума: 43.55 лв.\n2.15 лв./мес. Общо дължима сума: 45.05 лв.\n1.94 лв./мес. Общо дължима сума: 46.57 лв.\n1.78 лв./мес. Общо дължима сума: 48.17 лв.\n1.66 лв./мес. Общо дължима сума: 49.77 лв.\n1.56 лв./мес. Общо дължима сума: 51.43 лв.\n1.48 лв./мес. Общо дължима сума: 53.11 лв.


32-годишен мъж е спипан от полицията докато обработва нива с канабис, съобщават от МВР. Това е станало при специализирана полицейска операция на РУ – Харманли под наблюдението на Районна прокуратура – Харманли.\nПолицейските служители извършили проверка в местността „Урун дере“ край село Орешец, където е открит мъжа. В нивата имало 19 броя растения – канабис, с височина около 180 см. Растенията са иззети. Мъжът е задържан за срок до 24 часа по Закона за МВР.


ПОСЛАНИЕТО НА ЩРИХИТЕ | Gerov.net\nCategorized | Рецензии\nPosted on08 March 2011.\nДобрият познат от студентските години в СУ „Свети Климент Охридски” Филип Геров след известно затишие през годините кодира по телефона едно послание. Долових щрих, че е написал книга и иска да я прочета. Естествено, че поисках. Нещо повече, докато я получа, все онова френско някакси излъчване на приятеля беше в представите ми. Защото отдавна го наричам Мосю Филип.\nЕ, voila! Мосю Филип ми изпрати по французки художествено оформена книга и с наличието на галско-загадъчно заглавие „Щрихи от Ню Йорк”. Дотук с френската представа за още един интелигентен българин, останал в България.\nСкромно определените като записки белетристични късчета носят от самото начало на книгата очарованието от посвещението на явно уважаваната съпруга. При това Филип Геров показва по-нататък, че е не само кавалер на жеста, но и кавалер на словото. Както и джентълмен по отношение на явно добре вършещата работата си комисия „Фулбрайт”.\nРодилите се и роили „Щрихи от Ню Йорк” са еднакво благословени за авторовото самочувствие и за читателя. Добавям и респектиращия отзив на колегата ни с Филип от Алма Матер – значимия български писател Владимир Зарев, и започвам леко да си гриза писалката. Пък после се навивам, че каквото и да напиша, Филип ще го понесе, защото предварително е убеден в добронамереността ми. Ако още някой чете тези редове, нека това доверие го направи максимално снизходителен.\nРазгъвайки щрихите от Ню Йорк на Филип Геров във времето и пространството съзираме този магаполис учудващо ясно – като да сме били там вече. Или пък, мисля си, когато и ако някому се удаде да бъде в Ню Йорк, след кото е прочел „Щрихи от Ню Йорк”, ще е наясно какво иска да види, да чуе, да усети. Това не е всичко, защото авторът има в повествованието поне още една сюжетна линия – хората на Ню Йорк и сред тях тези с български корен и присъствие. Става дума за достойно успелите българи, чиито постижения остават в световното наследство.\nЛично съм впечатлен, че при препредаването на огромно количество полезна информация авторът успява с мярка и по съвест да очертае своя, Филипстоева марка. Социалната вглъбеност и разсъждения го потвърждават в най-висока степен. Защото не просто се е докоснал до блясъка и великолепието, но е и прозрял несъвършенствата, все още, на човешкото битие. В този смисъл „Щрихи от Ню Йорк” не е аристократичен опус, а послание с възможно най-едри щрихи!\n© 2019 Gerov.net


Фотогалерия: Световните снимки на деня - 14 май 2021 г. - Галерии - Дневник\n22:18, 14 май 21 , 6526\nРейтинг: 5483 22:25, 14 май 21 Неутрално\nРейтинг: 4962 22:25, 14 май 21 Неутрално\nРейтинг: 3924 22:30, 14 май 21 Неутрално\nРейтинг: 1845 22:34, 14 май 21 Неутрално\nРейтинг: 3924 22:36, 14 май 21 Неутрално\nРейтинг: 4294 22:38, 14 май 21 Неутрално\nСн. 11 - Рианан Ифланд е австралийка, и жена, сиреч "световна шампионка". Не разбирам защо женският род е нещо обидно...\nРейтинг: 4220 22:40, 14 май 21 Неутрално\nРейтинг: 4598 22:44, 14 май 21 Неутрално\nРейтинг: 7613 22:47, 14 май 21 Неутрално\nРейтинг: 979 22:52, 14 май 21 Разстроено\n@Дневник, какво става с тоя мъжки род? Подмолно го налагате ли?\nСветовният шампион по скокове Рианан Ифланд ...\n—цитат от коментар 0 на сн. 11\nЖена е, ЖЕНА!, Рианан Ифланд – световНА шампионКА по височинни скокове, австралийКА.\nП.П. За „артист-а в Ню Йорк“ от сн. 5 ще си затрая. Ама ако ще налагате един род в езика ни, защо това да не е женският? @Дежурната фоторепортерка Велко Ангелов.\nРейтинг: 979 22:53, 14 май 21 Неутрално\nДаскале, сори. Дублирал съм те.\nРейтинг: 1876 23:05, 14 май 21 Весело\nТакси, къде си бе посерко? Да не препрочиташ пак манифеста на Маркс? 😂\nРейтинг: 1657 23:10, 14 май 21 Неутрално\nРейтинг: 1918 23:24, 14 май 21 Неутрално\nПразни футболни страсти,\nмомчета, по добре яжте пасти :)\nТаджика чака някоя русалка,\nах, каква откачалка...\nПитам и ще питам във рефрен,\nкак познава се женски тюлен?\nА пък надписът добре се получава,\nно само с мантри то не става :))\nТвърде слабичък е тоз "артист",\nтогава по добре да съм чекист.\nА в Бразилия робството е във забрава,\nно тук някой иска да го възкресява...\nДупка от ракета във стена,\nколко ли блока рушат се за това?\nПалестинците в терора са лаици\nно евреите - повече от академици.\nРибарят нещо май е окъснял,\nнеясно какво е той хванАл,\nщо за тъпотия,\nв магазина продава се скумрия.\nПожарите си пак горят,\nе, кога ли ще ги угасят?\nПалестинци бягат от своите домове,\nно у нас ГЕРБ падна - ние не.\nНякой скача отвисоко,\nдано дъното да е дълбоко.\nИма тука яко страст,\nот Витиня скачал съм и аз.\nСкейт да караш сигурно е фън,\nтук обаче аз съм пън.\nщом изборът е\nРейтинг: 2236 23:53, 14 май 21 Весело\nТо за това в чешкият за да не стават грешки Меркел е Мерклова а Ифланд ще бъде Ифландова. Никой средно статистичен не е длъжен да знае именната система на чужбинците. Ама това, ако се направи в българския ще оревете орталъка (или както та му викате книжовно), щото нали требен да сте ....😂😂😂\nРейтинг: 979 00:20, 15 май 21 Весело\nДа, DDR-ова, права си,\nче „Никой средно статистичен не е длъжен да знае именната система на чужбинците“. Ама как тъй чехите ще да знаят, че е Ифландова, а нашите „средно статистични“ – не?! Те чехите да не би да се раждат с това си знание? Или просто са над средно статистични?\nРейтинг: 1876 00:21, 15 май 21 Неутрално\nИмаше цяла статия от Дойчето посветена на темата..\nС две думи и на кратко- колкото по- висока е позицията на въпросната особа в йерархията на заетостите, толкова по- подходящо било да се ползва мъжкия род в определението за заетостта ѝ.... според дойчовците....\nИли ако е министърка, се казва министър, но ако е учителка, си се казва пак учителка..\nРейтинг: 3510 00:23, 15 май 21 Неутрално\nДо коментар [#6] от "daskal1": Не разбирам защо женският род е нещо обидно...\n>>>Особености на езика на оригиналната новина, а и в първия момент трудно можеш да различиш пола на шампионката.\nРейтинг: 2236 00:33, 15 май 21 Весело\nПросто е - преводачите (а чешките са едни от топ 10) като превеждат новини, документи, книги и т.н задават тона. И Меркел става Мерклова. И средностатистическите знаят, че Мерклова е "пани", както и Етем става Етемова, Буш става Бушува, Ursula von der Leyen става Ursula von der Leyenová и а Zippie става Zippieová 😗 и т.н.\nРейтинг: 979 00:39, 15 май 21 Весело\nБъркаш нещо ми се струва. Ако намериш въпросната статия, прати я – ще я прочета, ама специално за немски, много се съмнявам. Да не би да говориш за статията на Ивайло Дичев – https://www.dw.com/a-56237709 , която тук в Дневник не посмяха да препечатат? В нея за друго се говори.\nИначе тук за българския иде реч и у нас няма регламент. Така било прието, ама от кого, никой не казва.\nРейтинг: 979 00:49, 15 май 21 Любопитно\nЕ не е ли същото? При вас променят фамилията, у нас (би трябвало да) съгласуваме заобикалящите думички по род. Казваш при вас преводачите са на ниво и си вършат работата. Похвално! Ще ми се и пишещите в БГ да са на такова топ ниво и да си вършат съвестно работа, ама не.\nП.П. Zippieová е добро попадение, приема се 😀.\nРейтинг: 2236 00:54, 15 май 21 Весело\nПо интересното е, че ако си Zippieová ще те кръстят Zippieovová. За да не стават грешки 🙃 Макар че на последък за някои славянски фамилии го дават лабаво. Не ги променят, ако се разбира, че е женска.\nРейтинг: 979 01:10, 15 май 21 Неутрално\nУф, понеделник сигурно пак ще ме баннат за я за офтопик, я за нещо друго ..., ама карай.\nХубус, като дойда в Чехия ми викайте както най- си ви кефи 😉. Ама тук у нас не е ли по-редно да си оправим ползването на нашия си език?\nРейтинг: 4294 02:20, 15 май 21 Весело\nСърце да е широко... :-)\nРейтинг: 4294 02:25, 15 май 21 Весело\nНе зная, май и на чешки имаше нещо подобно, но в класическия полски ако съпругът в "Зипи", съпругата - "Зипейова", а дъщерята "Зипейувна". Ама и те се изкалпазаниха с дъщерите напоследък, било архаично.\nРейтинг: 4294 02:27, 15 май 21 Весело\nА, забравих, превеждаха и имена, Дордж Вашингтон ставаше Йежи Вашингтон, при това граматически се склоняваше, например за известното кръстовище с кръгово движение беше Рондо Йежего Вашингтона :-)\nРейтинг: 3745 07:02, 15 май 21 Неутрално\nКъде пише че е обидно...?\nРейтинг: 2236 09:57, 15 май 21 Неутрално\nФамилиите на дъщерите са си същите като на майките. Чак такова ”прецизиране” няма. Виж, при литовките има разлика в окончанието на фамилията в зависимост от това, дсли е женена или не.\nРейтинг: 2236 10:08, 15 май 21 Неутрално\nИма такъв момент, но вече като чели отпада. Но голяма част от историческите личности са с ”адаптирани” имена —> кралица Алжбета е надтоящата брианска Елизабет, всички Георг, Джордж са Иржи (Вашингтон е пощаден но за сметка на това в едно градче съм попадал на улица Иржи Димитров 😉) и т.н. На битово ниво обаче ”адаптацията” си върви с цел да не си кълчи човек езика с чужди имена и например Михаил/Майкъл става Михал за околните, една позната с англосаксонска фамилия е ”адаптирана” на Йонова, с немска фамилия от Фюрст е Фирст и т.н.\nРейтинг: 3558 15:01, 15 май 21 Весело\nА аз не разбирам как е определена националността и занятието на люлеещия се мъж на сн. 2? И не е ли правилното название "Фински залив"?\nЗа подобни своеволия Ленин е щял да изпрати фотографа далече на север за дълго; освен ако снимката не би предизвикала в него приятни спомени - лятото на 1917 г., в колибата - само той и Зиновиев...:)))\nРейтинг: 4294 16:41, 15 май 21 Весело\nСнимка на "Ройтерс", вероятно местен фотограф по време на уикендовица. Снимката е грозничка, затова е добавен етничният елемент за прекарване на свободното време от мигрантите, които няма какво друго да правят. Доста расистки текст, според мен, ама нейсе.\nА за "Финския залив" и "финките" в испанско сигурно са решили да не объркват нашего брата, зер и аз имах въпрос към живеещ в Испания съфорумец за каква финка приказва, нож или жена, докато не се разбрахме че е за вилата му, та чак до "финката" на Хемингуей в Куба стигнах :-)\nИ, нямам нищо против "чистата любов", па била тя в колиба или където и да е, с политически оттенък или не, само да не ми пречат и да не се опитват да ме идеологизират :-)\nРейтинг: 3510 18:54, 15 май 21 Весело\nНяма достатъчно драматизъм.. Я малко Дързост и Красота:\nКиприотката Елена на Евровизията( 12 май 2021).\nФенове на Манчестър Юнайтед протестират срещу собствениците на отбора пред стадион "Олд Трафорд" преди мача срещу Ливърпул, Великобритания.\n09:29, 25 юни 21 / Свят 6\n09:15, 25 юни 21 / Свят 28\n08:21, 25 юни 21 / Европа 104


Начало / Всички продукти / Детски играчки за момичета / Детска дървена кухня - Винтидж в розово от KidKraft\nДетска дървена кухня - Винтидж в розово от KidKraft\nЗарадвайте вашата малка принцеса с този нежен вариант на детска дървена кухня - Винтиндж в розово. Тя е с достатъчна големина за да се побере в детската стая и има достатъчно място където да се развихрят малките готвачи. Стабилна конструкция и лесно сглобяване, тази кухня ще дари часове забавна игра на вашите деца. В комплекта има хладилник с машина за лед, фризер, котлони, микровълнована фурна и класическа фурна с щракащи копчета, мивка, допълнителен шкаф за съхранение и рафтче. Детската кухня Винтидж има достатъчно място да готвят няколко деца едновременно.\nКомплект за готвене - Малък готвач в червено от New classic toys\nДетска дървена кухня в червено - Лукс\nДървена пица за рязане - аксесоар за детска дървена кухня


"Котките" - ARTIKOS\nКартина върху дърво, акрилни бои.\nКод: 07010187 Категория: Картините на Ив - по поръчка Етикети: животни, Картина, наив\nЗа всички любители на котките – идеалния подарък!\nКартина „Котките“ е ръчно изрисувана с акрилни бои върху дърво, обработено с натурални масла. Със закачалка за стена на гърба.\nНастолна картина “С поглед отгоре”


rioja's visions: 2010\nАко не си разбрал за пръста,\nкойто пише по пясъка неща,\nкоито никога не ще помръднат,\nзапаметени от вълните,\nвкаменени от вълните,\nако не си разбрал, че ти си пръстът,\nа аз съм камъкът, който\nотронен от скалата\nси мисли, че лети,\nкъм бъдещето си на пясък,\nпо който пишеш само ти,\nче само в един миг,\nкойто не ще помръдне никога,\nсме се заклещили във раната на времето,\nсме песъчинки ставащи на перли,\nсме и вълни и пръсти...\nако не си разбрал – не си дописал думата,\nв която пръстът ти дълбае цяла вечност.\nПубликувано от яна пункина в 11:28 ч. Няма коментари:\nПубликувано от яна пункина в 2:47 ч. Няма коментари:\nНе се опитва да изчопли някоя стотинка\nкльощавият като паяк просяк, сгънат на 17.\nКакво ли търсят ноктите му между плочките?\nВнимателно подрежда изтръгнатите чимове,\nрешен да върне после всичко по местата му.\nКакво ли търсят черните му нокти,\nразплитащи циментовата мрежа\nвъв опит да възстановят живота,\nот някога, от по-добрите времена.\nЗамръзват соковете през декември,\nзаспива паякът със пръсти впити във земята,\nедвам достигнал я със мръсните си нокти,\nзаспива свит в огромната си паяжина,\nв средата на тротоара.\nКакво ли търсят черните му нокти?\nНо днес по новините казаха,\nче някакви убили бебе,\nкато го сложили във фризер...\nПубликувано от яна пункина в 18:57 ч. Няма коментари:\nНай-важното нещо от списъка за заминаването\nчетка за зъби, лична карта, пари,\nнай-важната точка от списъка е забравеното.\nНещо трябва да липсва, да се търси най-важното,\nмежду ребрата задължително да пари празнина,\nда побера вълните ужас, които се надигат по завоите,\nлистата натежали във очите ми,\nнакъсаните облаци по склоновете.\nЩе има смисъл търсенето\nщом нещо е забравено или оставено\nвъв бързането преди преди заминаването\nбързането преди подраняването,\nзащото винаги съм много преди рейса или влака,\nседя без важните неща и чакам.\nПубликувано от яна пункина в 10:29 ч. Няма коментари:\nа ти си юни\nА ти си юни -\nподутинните от ужилено, където си ме целувал,\nтози заради който се развяват роклите,\nтози заради който се носят роклите,\nа ти си отблясъците от прозорците\nвъв осем и половина на безкраен юнски следобяд,\nа ти си тежкото мълчание на бурята,\nкоято сърдита ще ни отмине на магистралата,\nс моторен рев,\nти си свободното ми падане -\nмиг преди лястовиците да се върнат нагоре.\nти си мехурчетата във главата ми,\nголите хора нощем около огъня\nи капките по тях,\nти си залитането по разтопения асфалт,\nти си рибарска кука, законтрена във мен\nи няма как да се извадят без кръв и писък\nтвоите думи и твоите ръце.\nюни, юли, аввгуст,\nти си упорито пияно дете по обед на пътя,\nгорски пожари, сбивания,\nсрещи в задушни стаи,\nти си планктонът, който свети нощем,\nи болката, която предизвиква във гърдите ми,\nти си падащи и парещи звезди,\nи бурята повлякла двама мъртъвци в един леген\nи острова, на който се спасяват, пак си ти.\nти си остриетата на лятото,\nонази ниска светлина, която ме прерязва на парчета\nв отделните реалности на улиците,\nа ти си невъздържаните облаци,\nти си моментите, в които гълъбите застиват във небето,\nи острова, на който се спасявам пак си ти.\nюни, юли, август...\nТи си рибарска кука законтрена във мен...\nПубликувано от яна пункина в 22:34 ч. Няма коментари:\nНие двамата, сплетени, сме града.\nПо отделно не бихме били даже преки\nна улиците си, но помежду ни вият сирени,\nоколо целувките ни се сриват цели квартали,\nпо кожите ни настръхват градските градини,\nкогато плачем, небето потича над ларгото,\nдъхът ни налита от чайки и гълъби.\nВсяко докосване води до произшествие,\nнощем се състезаваме по сънните артерии,\nпосле по вените ни се втурват полицейски коли.\nПо отделно не бихме били даже пързалки\nиз комплексите си, но помежду си строим катедрали,\nоколо ръцете ни се образуват паркове,\nредят се павета по площадите на гърбовете ни,\nкогато се смеем, в Младост, Надежда и Дружба падат тополи,\nи топлината ни се отпечатва по асфалта на булевардите.\nВсяко докосване издига куполи,\nпред които денем въздишаме като туристи,\nнеспособни да ги поберем във кадъра си.\nНие двамата, вкопчени, сме града.\nИ без това не можем да се избродим...\nУпорито копаем нови тунели,\nвпили зъби в земята, развъждаме плъхове,\nа когато настъпи катастрофата в метростанцията,\nне събрахме телата,\nзасмяхме се само,\nи увеличихме броя на жертвите\nс още една...\nПубликувано от яна пункина в 21:11 ч. Няма коментари:\nче тогава нещо трябва да се счупи,\nда падне някоя чаша,\nда се пръсне на парчета моментът\nПовтаряха се ударите и чудесата,\nи неспособна да излезе от този ритъм,\nвъв който нещо трябва да се счупи,\nна мивката се пръсна на парчета тя.\nпарчетата непроехтели висят във въздуха\nКогато отминава кафенетата\nвъв тях се чупят чаши\nи непрестанно я преследва този звън.\nПубликувано от яна пункина в 21:00 ч. Няма коментари:\nВажното нещо Най-важното нещо от списъка за замин...


Коледните празници на една кифла!\nВесела Коледа на патерица! Половината ваканция мина, а София е толкова социално активна, колкото Google+. Не по-малко от 70% от населението й вече си е у дома (т.е. в провинцията), което увеличава средната възраст на столичното сити до 41 години. Богоизбраният остатък от около 30%, гордо затрупал терасата на апартамента си с елха и/или светещ гирлянд от гланцово блокче, представлява все рожби на космополитния град и претендира единствен да бъде адекватен потомък на прабългарите (или поне на Кубрат Пулев). Ето как протичат коледните празници на Рени – средностатистическа девойка (предимно студент), живееща целогодишно в София, освен през лятото, разбира се, когато е на Слънчака.\n16 декември. Последна за годината лекция. Присъстват 4 души – тримата софиянци и зубърът на групата, който ходи на даскало дори в неделя, въпреки че квартирата му е в Красна поляна и му отнема два часа да достигне до учебното заведение. Столичаните му се подиграват колко е спрял, а в края на лекцията взимат за преснимане записките му и му пожелават весели празници на село. На тръгване към къщи Рени, живееща на „Попа“, си прави селфи със своите двама съграждани, старателно избира филтър и към 10:48 сутринта споделя седма снимка в Instagram, старателно допълнена с хаштаговете #morning #modelwithfriends #happyface и #daskalo.\n17 декември. В София вече не е останал нито един провинциалист. Просяците пред метростанцията на Софийския университет събират повече пари за деня от всички чалготеки в крайните квартали. Рени, която предната нощ обилно е поляла края на лекциите за 2014 година, става в 4 следобед, снима чашата с кафе за Instagram и пише във Facebook – „Sutrin lqgame , vecher stavame … da idwa veche Koleda beibe … iphone 6 ^_^ ;p“.\n18 до 23 декември. Времена на стагнация. За периода Рени е излязла по 2 пъти на кафе с всичките си приятелки, с 11 от обожателите си (двама от които – таксиджии), 37 пъти е обиколила моловете и е украсила терасата и детската си стая с лампички и станиолчета от бонбони „пияна вишна“. На ден си прави по една предколедна фотоселфсия от 75 снимки, избирайки едниствената, на която почти се харесва. Целта е да събере 250 харесвания във фейсбука, които да гарантират нейната вървежност за денонощието и да увеличат шансовете на девойката в обозримо бъдеще да бъде возена в BMW или поне да стане танцьорка в чалготека.\n24 декември. Бъдни вечер. „По дяволите, днес май се ядеше постно“, мисли си на глас Рени, докато юрка майка си да приготвя по-бързо тез’ пусти сарми и боб със зеле, защото фейсбукът няма да я чака. За зла участ, приятелката й Нели я е изпреварила и вече има 40 харесвания на своята снимка от празничната трапеза. В своята ярост Рени предприема хитра маркетингова маневра и се снима на софрата с манджите по бельо, с което печели всичкия интернет за вечерта. Изоставането от 40 лайка е преодоляно с лекота, момичето засиява от щастие и се наметва с новото си палтенце от лисичи кожи, което днес си е купило с намаление от мола. Праща снимка по Snapchat от кревата си на оня якия пич от Дружба 2, добавяйки текст „лекич … хиххих!1щ! ;д“.\n25 декември. Коледа. Рени знае, че днес се е родил Христос и честити рожден ден на всичките си 19 приятели във фейса, които се казват Ицо (и/или производните – Ицака Ви Цака, Hristoo We и It’s Okay To Be Smart). В ранния следобед следва кратка тричасова фотоселфсия с елхата, на която предимно се вижда зейналото като Искърско дефиле деколте на младата столичанка. Към 4 и нещо Рени хваща от средата „Сам вкъщи“, но след кратко гледане осъзнава, че това всъщност не е порнофилм и сменя на „Планета“. Под елхата седи лъскавата кутия на новия айфон 6, чийто революционен 40-сантиметров дисплей ще я хваща от челото до корема на снимките. Към 18:00 бащата на софиянката се прибира след пазар и оставя продуктите на жена си, на която остават към 2 часа да приготви вечерята. Мъжът е изморен и тегли една майна на измисления Дядо Коледа, което обаче натъжава до скръб горката Рени, за която несъществуването на Добрия старец е по-тежка за преглъщане новина от 300 милилитра семенна течност. За да оправи настроението си, девойката предварително разопакова новия си айфон и отива в кухнята, където си прави селфи с най-прекрасния дъкфейс, на който е способна. За съжаление, суровата все още коледна пуйка става свидетел на още по-суровата действителност и, видимо отчаяна за бъдещето на своя вид, побързва да се напълни с ориз и орехи и да влезе в загрятата на 200 градуса фурна. Благодарение на това, майката на Рени спестява към половин час домакинска работа и вечерята започва по график в 20:00, заедно с коледния концерт на Веселин Маринов по телевизията.\n25 срещу 26 декември. Всички спят. Рени сънува, че Фики Стораро е на фитнес и прави крака, което автоматично го поставя в полпозишън сред любимите й покемони и възможни кандидати за ръката й. Доволната столичанка се усмихва в съня си и добре, че е оставила телефона на самоснимачка, докато спи, та да може да се наслади на чудесния кадър на сутринта.\n27 до 30 декември. Стагнация отново. Покрай тези скучни дни Рени научава думата „стагнация“ и я повтаря често, защото звучи някак патриотично. На 28 декември все още няма сняг, което кара момичето да мрънка из социалните мрежи, че празниците така са тъпи. Видиш ли, на 29-и вече вали сняг, Рени е щастлива, както когато Кристиано Роналдо си качва снимки по бельо, и веднага пише статус във фейсбук, за да каже на слепите си приятелки и тези без прозорци на апартаментите си, че „Snejko veche e doshal ;3“. Половин час и 20 лайка по-късно вече е тъпо и скучно, че има сняг. Пълен минус! Да идва това тъпо лято, на кого му е притрябвало да има сняг!\n31 декември. На Рени й е горе-долу все тая дали е 2014, 2015 или 792 година (когато според нея е създадена България), но е важно да гледа и напише статус за речта на президента. Самото празнично слово е съвършено – Плевнелиев чете легнал от сгънат лист А4 и пожелава много здраве и усвояване на еврофондовете. На 42-инчова плазма, вдясно от леглото на държавния глава, се виждат пейзажи от амазонските джунгли, за които се съобщава, че всъщност са от Варна след наводненията. С настъпването на новата година Рени изпива втора чаша пенливо вино от 3,20 лв. и си обещава през следващите 365 дни да докаже на света, че е над нещата, че е по-яка от преди и че ще си вземе изпита по „Основи на правото“, който влачи от първи курс. Късметите й от празничната баница са „нова кола“ и „нова къща“. Рени им прави снимка и я качва във фейсбук. След малко в коментарите под снимката чете: „Нова кола и нова къща – значи направо каравана!“, написано от нейн колега, провинциален чешит, който редовно я бъзика под публикациите й. Рени се нацупва за момент, но й олеква, когато се сеща, че момчето все пак не е от София, докато тя е. Това го поставя доста под нейното ниво и настроението й се подобрява завчас.\n5 януари. Лекциите започват отново. Столичаните в повече са обратно в София и самочувствието на Рени е в небесата, докато е обкръжена от такива подчовеци. По време на занятията си чати с три момчета наведнъж, а двама от зубърите я заглеждат. Това допълнително й помага да се чувства желана завинаги. Престоят в университета минава неусетно в такава приятна компания, а пребиваването на даскало е особено ползотворно днес, тъй като Рени успява и да почисти с мокра кърпичка новите си гумени ботуши. Провинциалният тъпанар я майтапи, че с такива се ходело за риба на селската река, но Рени е надула в слушалките си зимния чалга-хит на Галин и Добрин и подчовеци не я касаят. След това си прави селфи, за да каже на приятелите си във фейсбук, че е свободна до края на деня и очаква предложения. Новият айфон с подносъчен дисплей трупа лайковете много по-бързо, което пропорционално се отразява на добруването на Рени. Ако тати беше от провинцията, сигурно щеше да работи в месокомбинат, а камерата ми да е само 5 мегапиксела – размишлява девойката, видимо доволна (като песен на любимия й Криско) от прекрасната Коледа, която е изкарала.\nДИСКЛАМЕР: Кифлите, тестени или телесни, са съвсем случайно подбрани от сайтове с публично снимково съдържание, подлежащо на свободно ползване.\nСтажанти на "Под Моста"Ново арт местенце: Бронзовата къща12.06.2018\nЗа Коледа, атентатите, мира и правото на живот LIFE


За какво се използва лимонова трева\nРазпространение на лимонената трева\nЛимонова трева или цитронела се среща в 50 разновидности и е разпространена предимно по тропиците и умерените пояси. Лимонената трева е многогодишно растение с дълги и остри и високи листа. Използва се надземната част на тревата – листата. Лимоновата трева има ярко изразен свеж, силен, сладък аромат на лимон.\nЗа какво се използва лимоновата трева?\nЛимоновата трева се използва като билка и подправка. За кулинарни цели се използва нежната сърцевина на листата. Цитроновата трева може да се употребява свежа и сушена, стрита на прах. В прясно състояние лимоненият аромат е по-ярко изразен, докато при изсушаване се губи. За да се освободи ароматът нежните светлозелени стебла на лимонената трева се начукват с тъпата страна на ножа, за да се освободи ароматът. Това се прилага както при готвене, така и за чай. Лимонената трева се употребява в индийската, виетнамската, тайландската кухня най-често. В Африка и Латинска Америка от нея се прави ароматен чай. Подходяща е за супи, риба, морски дарове. Лимонената трева е приложима при домашни птици, но не толкова за дивеч. Цитронелата добре се съчетава със стриди, кантарион, босилек, раци, миди, люти чушки. В Индонезия и Малайзия комбинират цитронелата с аншоа, джинджифил, чесън, куркума, кориандър, лук.\nОт лимоновата трева се извлича етерично масло. То има много полезни свойства и може да помага при грип, простуда, умора, стрес, отблъсква насекомите и други. Употребата му трябва да съобразена с индивидуалността на всеки.\nЛимоновата трева може да се отглежда и у нас в домашни условия. Размножаването става от туфи.\n09/10/2013 /0 Коментари/by sheytanova\nЕтикети: За какво се използва лимонова трева, лимонена трева, лимонова трева\nhttps://merudia.bg/wp-content/uploads/2013/10/limonena_treva.jpg 476 608 sheytanova http://merudia.bg/wp-content/uploads/2020/04/Logo.png sheytanova2013-10-09 02:55:572013-12-10 20:31:57За какво се използва лимонова трева\nШипков мармалад – най-любимият ми марм... Пилешко в сос маринара


Езекил 23 Bulgarski Biblia\nИмената им бяха Оола на по-голямата, и Оолива на сестра й; и те станаха Мои и родиха синове и дъщери. А колкото за имената им, Оола е Самария, а Оолива Ерусалим.\nНо когато беше Моя Оола блудствува, и залудя за любовниците си, съседите [си] асирийците,\nИ тя не остави блудството си [научено] от Египет; защото лежеха с нея в младостта й, изстискаха девствените й съсци и изливаха върху нея блудството си.\nЗатова предадох я в ръцете на любовниците й, в ръцете на асирийците, за които залудяваше.\nТе откриваха голотата й; откараха синовете й и дъщерите й, а нея убиха с меч; и тя стана за посмешище между жените, защото извършиха съдби над нея.\nЗалудя за съседите си асирийците, светло облечени управители и началници, конници възсядали на коне, всички привлекателни младежи.\nТя даже притури на блудствата си, защото [щом] видя мъже изрисувани на стената, изрисувани с киновар образи на халдейци,\nщом ги видя тя залудя за тях, и изпрати посланици при тях в Халдея.\nТака тя [още] откриваше блудствата си, откриваше и голотата си; тогава душата Ми се отврати от нея, както беше се отвратила душата Ми от сестра й.\nИ залудя за любовниците [си] измежду тях, чиято плът е като плът на осли, и семеизливането им като семеизливане на коне.\nвавилоняните и всичките халдейци, Фекод, и Сое, и Кое, и с тях всичките асирийци, - всички привлекателни младежи, управители и началници, пълководци и именити, всички възсядали на коне.\nТе ще дойдат против тебе с оръжия и с колесници, с коли и с много племена, и ще се опълчат против тебе от всяка страна с щитове, щитчета и шлемове; и Аз ще им поверя съдба, и те ще те съдят според своите съдби.\nЩе съблекат и дрехите ти, и ще отнемат лъскавите ти накити,\nТака ще направя да престане твоят разврат, и блудството ти, [научено] от Египетската земя; ти няма вече да подигнеш очи към тях, нито ще си наумиш вече за Египет.\nТе ще постъпят с омраза към тебе, и като отнемат всичките ти трудове, ще те оставят гола и непокрита; и голотата на блудствата ти ще се открие, както разврата ти тъй и блудствата ти.\nТака казва Господ Иеова: Ще изпиеш дълбоката и широка чаша на сестра си; ще бъдеш за присмех и поругание повече отколкото можеш да понесеш.\nЗатова, така казва Господ Иеова: Понеже си Ме забравила, и си Ме отхвърлила зад гърба си; затова понеси и ти [възмездието на] разврата си и блудствата си.\nПри това Господ ми рече: Сине човешки, ще се застъпиш ли за Оола и Оолива? Тогава изяви им мерзостите им, -\nзащото когато бяха заклали чадата си на идолите си, тогава в същия ден влизаха в светилището Ми та го омърсиха; и, ето, така струваха всред дома Ми.\nИ още пратихте за мъже да дойдат от далеч, до които като се проводи пратеник, ето, дойдоха; и за тях си се окъпала, вапсала си очите си и украсила си се с накити,\nИ чуваха се гласове на едно множество, което живееше безгрижно при нея; и заедно с мъжете от простолюдието се въвеждаха пияници из пустинята; и туриха гривни на ръцете на тия [две жени], и красиви венци на главите им.\nТогава рекох за престарялата в прелюбодейства: Сега ли ще блудствуват с нея, дори с нея!\nИ те влизаха при нея както влизат при блудница; така влизаха [при] тия невъздържани жени, при Оола и при Оолива.\nТака ще направя да престане развратът от земята, за да се научат всичките жени да не вършат разврат като вашия.\nИ ще въздадат върху вас развратните ви дела; и ще понасяте [възмездието на] греховете [извършени] с идолите си; и ще познаете, че Аз съм Господ Иеова.


VW Group вече ще притежава 100% от Audi - DartsNews.bg\nVolkswagen Group ще купи и последните 0,36% миноритарни дялове от Audi, съобщава Automotive News, така че компанията да притежава 100% от Audi. Така след заплащането на 237 млн. евро VW Group ще има пълен контрол върху Audi. Според неофициалните съобщения VW Group ще плати на миноритарните акционери внушителна надценка от 48% върху актуалната цена на акциите на Audi AG от 1050 евро.\n← Кипър въвежда задължителен PCR тест за българи\nОтново опашки на Кулата за влизане в Гърция →\nДнес отново ще е слънчевo и топло


Данни за публични изяви - месец Март 2018\nТАЗИ СЕДМИЦА 3163\nТОЗИ МЕСЕЦ 26182\nHome PROJECTS НАЦИОНАЛНИ ПРОГРАМИ ПРОЕКТ "ТВОЯТ ЧАС" Дейности Данни за публични изяви - месец Март 2018\nThursday, 19 April 2018 09:45\nУченици към клубовете по танци и приложни изкуства при СУ „Христо Ботев“ в Кубрат през месец март посетиха Дома за възрастни хора край село Тертер. Събитието бе под надслов „Да подарим усмивка“. Пред живущите в Дома възпитаниците на най-голямото учебно заведение в общината рецитираха стихотворения и представиха танци от многообразието на родния и Балкански фолклор. Децата закичиха с ръчно изработени от тях мартеници възрастните хора, а те благодариха за прекрасните емоции, с които младите ученици ги дариха. Събитието завърши с пъстро българско хоро, в което се включиха и домакините.\nФлашмоб „Аз обичам България“ се проведе на 07.03.18г. в двора на училището. В него се включиха учениците от клубовете по танци по проекта „Твоят час“. Инициативата започна с българско хоро. По време на изпълнението на песента „Моя страна, моя България“ от ученичките Хелин Байрактарова и Анелия Георгиева участниците изписаха името на България и шевицата - символ на Българското председателство на Съвета на ЕС. Гордеем се със положения труд и старание. Учениците ни показаха талант и родолюбие, които са достоен пример за всички нас.\nПо повод международната инициатива „Часът на Земята“ за поредна година светлините на най-голямото учебно заведение в Община Кубрат СУ "Христо Ботев" изгаснаха. Десетки ученици се включиха със запалени свещи, песни и танци в акцията на Световната природозащитна организация "Световен фонд за дивата природа" (WWF). В мероприятието се включиха и учениците от клубовете по танци при училището. Те представиха любими техни народни хора.\nВ знак на съпричастност участниците призоваваха гражданите също да изгасят осветлението в домовете си за един час и да подкрепят инициативата, която тази година беше под мотото:\n“Свържи се с природата!”\nВ Профилираната гимназия за чужди езици "Екзарх Йосиф I" в Ловеч бе проведен Националният фестивал на авторската драматургия и театър на английски език, който се организира от Министерството на образованието и науката за пети път. Учениците от Театрален клуб на английски език при СУ „Христо Ботев” гр.Кубрат участваха за трета поредна година заедно с ръководител Леман Хамдиева, със своята пиеса "Панаир на суетата" и получиха наградата "Най-убедително представени образи“.\nУчениците от група за дейности по интереси по Информационни технологии V –VI клас бяха подготвили презентация по случай Денят на жената 8-ми март и поздравиха майките и бабите си. Съвместно с родителите бяха разделени на 2 групи и подготвиха презентации за пролетен празник, като идеите идваха от родителите, а изпълнението от учениците.\nЗа 3 март 2018 г. учениците от група „Мажоретен състав“ участваха в поднасянето на венци пред паметника на Левски.\nНа 6 март момичетата от вокалната група по проекта „Твоят час“ се представиха в концерта «Благодаря ти мамо» на сцената на НЧ «Св.св. Кирил и Методий».\nНа 8 март от 15:00 ч. се проведе отменения от 1 март/поради извънредна ваканция/ КОНЦЕРТ на ДВГ «Медни звънчета», посветен на 3 март – националният празник на България.\nНа 8 март от 15:45ч се преставиха и учениците от клуб «КИТАРА». Те представиха своята музикална програма посветена на националния празник. Учениците се представиха пред съученици родители, учители и гости в ЗАЛАТА на училището. Концерта бе тържествено открит с Химна на Европейския съюз в китарен ансамбъл. Децата успяха да постигнат добро ансамблово изпълнение. Китаристите се представиха и индивидуално, и в дуети.\nЗа да отбележат Световния ден на водата, участниците в групата за занимания по интереси „Биология и здравно образование” изследваха питейната вода от различни селища в общината. Резултати показаха завишено съдържание на карбонати. Изготвиха и презентация, с която представиха пред училищната общност проблемите свързани със замърсяването на водата.\nНа 23 март в кабинета по английски език в начален курс се проведе публична изява на тема „Ние сме добри артисти” към групата по интереси „Английски-това е лесно”. Гости на изявата бяха ученици от СИП „Млад предприемач” от 3 и 4 клас и техните ръководители – В. Иванова и З. Калинова. Младите артисти се вживяха в ролите на приказните герои, които представиха и бяха аплодирани от гостите на изявата.\nНа 26 март 2018 година групата за преодоляване на обучителни затруднения по български език и литература – 12. клас, с ръководител г-жа Марийка Христова проведе заключителното си занятие. То имаше състезателен характер и премина под надслов „Вече знаем и можем“. Гости бяха класният ръководител на 12. Б клас, родители, съученици от другия клас, които посещаваха занятията доброволно през годината.\nУчениците направиха кътове с най-важните езикови правила в двете класни стаи, индивидуално решаваха тест, който беше колективно проверен и коментиран. След това, разделени на два отбора, решаваха занимателни задачи по български език и литература, попълваха кръстословица. В края най-добре представилите се получиха грамоти от проекта „Твоят час“.\nУчастниците в групата заявиха, че въпреки допълнителното натоварване от 4 часа седмично, занятията по проекта са им помогнали да се упражняват по-системно за предстоящия държавен зрелостен изпит по БЕЛ.\nLast Updated on Thursday, 19 April 2018 10:32